Friedrich Michael

Zweibrücken-Birkenfeldi pfaltskrahv Friedrich Michael (27. veebruar 1724 Ribeauvillé – 15. august 1767 Schwetzingen) oli Wittelsbachide dünastia liige. Ta oli pfaltskrahv Christian III ja Karoline von Nassau-Saarbrückeni poeg ning Wittelsbachide Pfalz-Zweibrücken-Birkenfeldi haru liige. Ta oli Baieri kuninga Maximilian I Josephi isa. 

 Sõjaväekarjäär 
Friedrich Michael liitus nooruses Prantsuse armeega ning sai 18-aastaselt seal Maréchal de camp-iks. 1742. aastal osales ta Praha piiramisel.(Biographisches Lexikon des Kaiserthums Oesterreich) 1746. aastal võttis Friedrich Michael vastu katoliikluse (ta oli enne protestant).Lk 151 (Bayerische Geschichte in Zeittafeln, 1865) 

Friedrich Michael oli Pfalzi feldmarssal, Mannheimi kuberner ja aastal 1758 lõpuks Saksa-Rooma riigi feldmarssal ning Reichsarmee ülemjuhataja seitsmeaastases sõjas Friedrich Suure vastu.(Heigel, Allgemeine Deutsche Biographie) Pärast Roßbachi lahingut suutis ta purustatud riigiarmee taas üles ehitada, mille eest sai ta Maria Theresia militaarordeni suurristi.(Janko, Allgemeine Deutsche Biographie) 1758. aasta sügisel tungis ta Saksimaale, vallutas Sonnensteini kindluse ja piiras Leipzigit. Järgmisel aastal vallutati Leipzig, Torgau, Wittenberg ja Dresden. Ta toetas feldmarssal Dauni Maxeni lahingus ja võitles võidukalt Strehleni lahingus. 1761. aastal astus ta oma kohalt tagasi ja andis riigiväed üle feldmarssal Johann von Serbellonile. Pärast Hubertusburgi rahu sai Friedrich Michael ülemjuhatajaks Böömimaal ja sai hiljem salajase sõjalise konverentsi presidendiks.

 Perekond 

Ta abiellus Pfalzi kuurvürsti Karl III Philippi lapselapse Maria Franziska von Sulzbachiga ja nad said viis last: 

 Karl II August (1746–1795)
 Klemens August Joseph Friedrich (1749–1750)
 Maria Amalie Auguste (1752–1828)
 Maria Anna (1753–1824)
 Maximilian I Joseph (1756–1825)

Tal oli ka vallaspoeg oma armukese Louise Cheveauga:
 Karl Friedrich Stephan (1767–1834)

 Viited 

 Kirjandus 
 Heigel, Karl Theodor von. Friedrich Michael. (2. artikkel). Allgemeine Deutsche Biographie. Kd. 49. 1904. Lk 134–139.
 Hopf, Georg Wilhelm. Bayerische Geschichte in Zeittafeln. 1865.
 Janko, Wilhelm Edler von. Friedrich Michael (1. artikkel). Allgemeine Deutsche Biographie. 7. kd. 1877. Lk 627.
 Wurzbach, Constantin von. Zweybrück-Birkenfeld, Friedrich Michael Pfalzgraf am Rhein. Biographisches Lexikon des Kaiserthums Oesterreich. Kd. 60. 1891. Lk 335. 

Kategooria:Wittelsbachid
Kategooria:Sündinud 1724
Kategooria:Surnud 1767